Vindhukas

Vindhukas (afr. Windhoek, vok. Windhuk) – miestas Namibijos centrinėje dalyje, šalies sostinė. Maždaug 325 tūkst. gyventojai (2011). Išsidėstęs 1700 m virš jūros lygio, apsuptas kalvų. Tai šalies verslo, ekonomikos ir susisiekimo centras. Vyksta prekyba karakuliu, išvystyta drabužių ir maisto pramonė. Aplink miestą yra magistralės, geležinkeliais sujungtas su Okachandža, Rehobotu, Gobabiu; netoliese yra tarptautinis oro uostas. Yra valstybės archyvas, Valstybinis muziejus (įk. 1907 m.) su gamtos istorijos eksponatais, Namibijos mokslų draugijos būstinė. Etimologija Afrikanso kalba miesto pavadinimas reiškia „vėjų kampas“ (wind + hoek). Toks pavadinimas minimas nuo 1844 m. Istorija 1892 m. gyvenvietė tapo Vokietijos Pietvakarių Afrikos kolonijos administraciniu centru, bet Pirmojo pasaulinio karo metu 1915 m. jį užėmė PAR armija. Vėliau PAR gavo Tautų Lygos mandatą valdyti šį kraštą. Tačiau vokiečių kultūra išliko, todėl miestas turi vokiškos kultūros elementų. 1990 m. Namibijai tapus nepriklausoma, Vindhukas buvo paskelbtas šalies sostine. Geografija Miestas yra geografiniame šalies centre, apsuptas kalnagūbrių. Miestų partnerystė Šaltiniai Nuorodos Oficiali Vindhuko miesto svetainė Archyvuota kopija 2020-11-19 iš Wayback Machine projekto.